**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS TARYBOS 2016 M. SAUSIO 28 D. SPRENDIMO NR. T-16 „DĖL PANEVĖŽIO RAJONO LANKYTINŲ VIETŲ SĄRAŠO PATVIRTINIMO“ PAKEITIMO**

2018 m. rugpjūčio 30 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio
4 dalimi, Lietuvos Respublikos turizmo įstatymo 18 straipsnio 6 punktu, atsižvelgdama į Lankytinų vietų ir laikinų renginių maršrutinio orientavimo automobilių keliuose taisyklių LVMOT 15, patvirtintų Lietuvos automobilių kelių direkcijos prie Susisiekimo ministerijos direktoriaus 2015 m. kovo 3 d. įsakymu Nr. V(E)-4 „Dėl Lankytinų vietų ir laikinų renginių maršrutinio orientavimo automobilių keliuose taisyklių LVMOT 15 patvirtinimo“, 12.4 papunktį, į Krekenavos regioninio parko direkcijos 2018-04-24 raštą Nr. V3-140 „Dėl objekto įtraukimo į lankytinų vietų sąrašą“ ir į Miežiškių gyventojų bendruomenės 2018-08-22 raštą „Dėl Miežiškių eglutės žaisliukų muziejaus įtraukimo į Panevėžio rajono lankytinų vietų sąrašą“, Panevėžio rajono savivaldybės taryba
n u s p r e n d ž i a:

1. Pakeisti 19 punkto pavadinimą „Kalėdinių žaisliukų muziejus Miežiškiuose“ ir išdėstyti jį taip:

|  |  |  |  |
| --- | --- | --- | --- |
| 19. | Muziejus | Miežiškių eglutės žaisliukų muziejus | Nevėžio g. 26, Miežiškių sen. |

 2. Papildyti Panevėžio rajono lankytinų vietų sąrašą, patvirtintą Panevėžio rajono savivaldybės tarybos 2016 m. sausio 28 d. sprendimu Nr. T-16 „Dėl Panevėžio rajono lankytinų vietų sąrašo patvirtinimo“, 20, 21, 22 ir 23 eilutėmis ir jas išdėstyti taip:

|  |  |  |  |
| --- | --- | --- | --- |
| 20. | Gamtos objektas | Svirnupio vinkšna | Vadaktėlių k., Naujamiesčio sen. |
| 21. | Gamtos objektas | Nauradų akmuo | Mazgaigalio k., Naujamiesčio sen. |
| 22. | Muziejus | Smilgių etnografinė sodyba | Panevėžio g. 21, Smilgių mstl., Smilgių sen. |
| 23. | Parkas | Skulptūrų parkas „Duonos kelias“ | Radviliškių k., Krekenavos sen., Panevėžio r. |

Julita Liutkevičienė

2018-08-24

**PANEVĖŽIO RAJONO SAVIVALDYBĖS ADMINISTRACIJOS**

**JAUNIMO REIKALŲ KOORDINATORĖ (VYR. SPECIALISTĖ)**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2016 M. SAUSIO 28 D. SPRENDIMO NR. T-16 „DĖL PANEVĖŽIO RAJONO LANKYTINŲ VIETŲ SĄRAŠO PATVIRTINIMO“ PAKEITIMO“ PROJEKTO**

2018 m. rugpjūčio 24 d.

Panevėžys

**Projekto rengimą paskatinusios priežastys.**

Į Panevėžio rajono savivaldybės administraciją 2018-04-24 raštu Nr. V3-140 kreipėsi Krekenavos regioninio parko direkcija prašydama įtraukti gamtos paveldo objektą – Svirnupio vinkšną į Panevėžio rajono savivaldybės tarybos 2016 m. sausio 28 d. sprendimu Nr. T-16 patvirtiną Panevėžio rajono lankytinų vietų sąrašą.

Į Panevėžio rajono savivaldybės administraciją 2018-08-22 raštu kreipėsi Miežiškių gyventojų bendruomenė prašydama įtraukti Miežiškių eglutės žaisliukų muziejų į Panevėžio rajono savivaldybės tarybos 2016 m. sausio 28 d. sprendimu Nr. T-16 patvirtiną Panevėžio rajono lankytinų vietų sąrašą. Muziejus buvo įtrauktas į sąrašą netiksliu pavadinimu, todėl reikalinga pavadinimą patikslinti.

Į Panevėžio rajono savivaldybės administraciją kreipėsi Albinas Kisielis prašydamas į Panevėžio rajono lankytinų vietų sąrašą įtraukti Skulptūrų parką „Duonos kelias“.

Vadovaujantis Lankytinų vietų ir laikinų renginių maršrutinio orientavimo automobilių keliuose taisyklių LVMOT 15, patvirtintų Lietuvos Respublikos kelių direkcijos prie Susisiekimo ministerijos direktoriaus 2015 kovo 3 d. įsakymu Nr. V(E)-4, 12.4 papunkčiu, kelio ženkluose
Nr. 628 galima nurodyti savivaldybių tarybų patvirtintų lankytinų vietų pavadinimus.

Panevėžio rajono savivaldybės administracija kreipėsi į Panevėžio rajono seniūnijas prašydama pateikti informaciją bei pasiūlymus papildyti lankytinų vietų sąrašą.

**Sprendimo projekto esmė ir tikslai.**

Panevėžio rajono lankytinų vietų sąrašą siūloma papildyti šiais objektais: Svirnupio vinkšna – įtraukta į Valstybės saugomų gamtos paveldo objektų sąrašą, Nr. 441; Nauradų akmuo – valstybinis gamtos paveldo objektas, pritaikytas lankymui: kelyje pastatyta krypties rodyklė Nr. 628, nutiestas privažiavimo kelias; Smilgių etnografinė sodyba – muziejus įkurtas 1979 m., etnografinės sodybos ekspozicija atkuria autentišką XIX a. valstiečių buitį, verslus ir amatus; Skulptūrų parkas „Duonos kelias“ – 13 ąžuolinių skulptūrų, kurios atspindi duonos paruošimo procesą.

Patikslinti jau esančios sąraše lankytinos vietos pavadinimą – Miežiškių eglutės žaisliukų muziejus.

**Kokių pozityvių rezultatų laukiama.**

Papildytas Panevėžio rajono lankytinų vietų sąrašas keturiais objektais. Krekenavos regioninio parko direkcija galės kelyje Nauradai–Naujamiestis–Krekenava (kelio Nr. 3007) įrengti nuorodą (kelio ženklas Nr. 628) į gamtos paveldo objektą – Svirnupio vinkšną.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Nėra.

**Kokius galiojančius teisės aktus būtina pakeisti ar panaikinti, priėmus teikiamą projekto sprendimą.**

Nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Nereikalingi.

Vyr. specialistė Julita Liutkevičienė